**Forretningsudvalgsmøde nr. 4. 2018-19**

**Onsdag den 19. september 2018 kl. 16.30 - 18.00**Hollænderhaven, Fuglebakken 3, Vordingborg.

**Deltagere:** Stella Steengaard, Helene Hansen, Winnie Lindner, Torben Heien Hansen og Alf Hansen. Suppleant: Dorthe Nielsen og Niels Jørgen Abildgaard.

**Afbud:**

**Referat**

1. Godkendelse af referat fra sidste FU møde

Bilag /. Udkast til referat

**Beslutning:** Referatet blev godkendt.

1. **Økonomisk status**

Aktuel status forelægges på mødet v/ Winnie

Formanden ønsker - herunder drøftelse af ansøgning af driftstilskud fra spillehalsmidler. Har endnu intet hørt fra DH centralt - der er 3½ måned tilbage i dette kalenderår og spillehalsmidlerne er efter det udmeldte til aktiviteter i kalenderåret.

Hvad gør vi og kan vi gøre noget?

**Bilag/.** eftersendes

**Drøftelse:** Kasserer oplyste, at FFM har resulteret i en overskridelse på kr. 215,- af budget i forhold til bevilling på kr. 24.000,-. Der mangler p.t. udgifter fra samarbejdsmødet den 17. september 2018 – dette forventes at kunne holdes inden for budget.

Kursus i Næstved er aflyst.

Der er kr. 26.000,- tilbage på kontoen, heraf udgør kr. 9.000,til §18 aktiviteter, kr. 7.000,- til fælles aktiviteter, og ca. kr. 10.000,- er tilbage til resten af året., Heraf er der budgetteret med kr. 4.000,- til kørsel i DH-V.

Næstformand orienterede om, at DH centralt stadig ikke har fået en godkendelse af spillehalsmidlerne.

**Beslutning:** På baggrund af ovenstående blev det besluttet, at vi fastholder de 2 sidste møder i år i november og december i vores mødekalender, men hvis ikke vi får en del af spillehalsmidlerne, vil møderne blive aflyst på grund af manglende likviditet.

Det er aftalt, at årsmødet i 2019 afholdes tirsdag, den 12. marts 2019.

1. **Indstilling af medl. til Folkeoplysningsrådet**

Vordingborg Handicap Idræt, har meddelt at de alligevel gerne vil indstilles til Folkeoplysningsrådet.

Det indstilles, at FU derfor indstiller til Handicaprådet, at de udpeger Bent Gaarsted til at være Handicaprådets repræsentant i Folkeoplysningsrådet.

**Beslutning:** FU indstiller Bent Gaarsted fra Vordingborg Handicap Idræt til Handicaprådet.

1. **Opfølgning på samarbejdsmøde 17. sept. 2018 DH afd. Nordenstrøms**

- holdt i Frivilligcenter Næstved

**Drøftelse:** FFM blev drøftet – der var godt og skidt. DH-V skal overveje, om vi gør det igen, og i hvilken ”udgave”. Skal der nedsættes en arbejdsgruppe med repræsentanter fra hver deltagende DH-afdeling, eller skal vi stå for det alene igen?

Hvem er til for hvem, er vi til for FFM eller er FFM til for os? Det bør overvejes, hvor mange kræfter, der skal lægges i det, men det er vigtigt, at vi fortsat gør os synlige for civilsamfundet. DH-V får god feed-back på ungedagen, og der hersker ingen tvivl om, at det er ungedagen, der trækker.

**Beslutning:** Næste samarbejdsudvalg er tirsdag, den 9. april 2019. Faxe står for arrangementet. Her skal der tages stilling til, om deltagelse i FFM 2019. DH-V skal forinden have taget stilling til, hvorvidt vi ønsker at deltage i FFM 2019 eller ej.

1. **Opfølgning ... Overgang ung til voksen**

Vi skal følge op på mødet med Anders Fløjborg fra foråret 2018 - foreslå opfølgende møde med samme personkreds? Anders Fløjborg er ikke længere ansat i Vordingborg Kommune - stedfortræder skal forpligtes på det, som Anders Fløjborg har lovet.

* hvordan gik det med de tiltag, som blev omtalt på mødet i det tidlige forår? Nu skulle der være rettet en del
	+ screeningen
	+ beskrivelser på hjemmesiden? og følges de reelt?
	+ der har været masser af probl. med spec. UU-vejledningen - faktisk voldsomt kritisabelt, Per Højlands ansvar, men berører unge i Vordingborg Kommune kraftigt. Unge kommer i klemme - særligt de som skulle have tilbud med skoleårets begyndelse.
* nu er der ved at være gået så lang tid, at det er rimeligt at se på, hvilken registrerbar forskel tiltagene har gjort.
(Vi fik præsenteret en del planer og beskrivelser af handlinger - interne arbejdsgrupper - som var tænkt til at skulle indføres. Fint med disse beskrivelser, men for os er det afgørende at de tiltag, som iværksættes gør en reel positiv forskel for de berørte unge og deres familier.)

**Bilag/.** Principper for styrket samarbejde om unge mellem 16-22 år i Vordingborg kommune

**Drøftelse:** Er det tid til at invitere til et nyt møde? Der har været en UU vejledning, som ikke fungerer, og der er desværre ikke sket noget i forhold til det, vi blev lovet på mødet. Hvordan kommer vi videre?

**Beslutning:** Der var enighed om, at formanden skal indkalde til et nyt møde.

1. **Evt.**

Helene nævnte, at DH-V skal være opmærksom på ansøgningsfrister til § 18-midler.

Stella nævnte, at FU medlemmernes opgaver bør fordeles lidt anderledes. Hun foreslog, at Dorthe kunne være sekretær og Niels Jørgen referent. Dette prøves af fra nu, og Dorthe vurderer i den kommende tid, om hun eventuelt vil kunne påtage sig også at være økonomiansvarlig. Alternativt skal der enten findes en anden økonomiansvarlig eller selve bogføringen af bilag skal ske fra DH centralt.

1. **Godkendelse af referat for mødet**

Referatet sendes til godkendelse indenfor 8 dage hos FU’s medlemmer.

 Referent Dorthe Nielsen